07/09/2016 | Administración LocalMunicipal
Vilasantar
Concurso para a adxudicación, por procedemento aberto, da xestión do Centro de Agricultura Ecolóxica de Vilasantar

Concurso para a adxudicación, por procedemento aberto, da xestión do Centro de Agricultura Ecolóxica de Vilasantar O Pleno do Concello de Vilasantar, en sesión celebrada o día 16 de xuño de 2016, aprobou os pregos de prescricións técnicas e de cláusulas administrativas particulares, que han de rexer o concurso para a adxudicación, por procedemento aberto, da xestión do Centro de Agricultura Ecolóxica de Vilasantar, o que se fai público ao efecto de que os interesados poidan presentar proposicións con arranxo ás seguintes bases: 1.–Entidade adxudicataria: Concello de Vilasantar. – Órgano de contratación: Pleno do Concello. – Obtención de documentación e información: oficinas do Concello en horario de 9 a 14 horas, de luns a venres. Teléfono 981.77.81.69. Fax 981.77.81.66 Data límite de obtención de documentos e información: ata as 13 horas do día anterior ao remate do prazo de presentación de ofertas.2.–Obxecto do contrato. É obxecto do contrato a adxudicación da xestión integral do Centro de Agricultura Ecolóxica de Vilasantar. – Tipo do contrato: concesión demanial de uso privativo das instalacións municipais do Centro de Agricultura Ecolóxica de Vilasantar. – Duración do contrato: cinco anos, contados a partir da formalización por escrito da concesión.3.–Tramitación e procedemento. – Tramitación: ordinaria. – Procedemento: aberto mediante concurso. – Criterios de adxudicación: os establecidos na cláusula 22 dos pregos de condicións administrativas.4.–Canon. O concesionario estará obrigado a satisfacer ao Concello un canon fixo de 3.000,00 €/ano e un canon variábel a fixar na proposición.5.–Garantías. – Provisional: dous por cento do valor do dominio público obxecto de ocupación (art.87.3 RBEL) (583.549,93 €), ascendendo á cantidade de 11.671,00 € e poderase constituír en calquera das formas previstas no art.96 TRLCSP. – Definitiva: tres por cento do valor do dominio público ocupado (art.90.1 RBEL) (583.549,93 €), ascendendo á cantidade de 17.506,50 € e poderá constituírse así mesmo en calquera das formas previstas no art.96 TRLCSP.6.–Requisitos específicos do contratista: son os estabelecidos na cláusula 16 do prego de condicións administrativas.7.–Presentación de proposicións.1.–De 9.00 a 14.00 horas, agás sábados que será de 10.00 a 13.00 horas, durante o prazo de 30 días naturais, contados desde o día seguinte inclusive á publicación do anuncio da licitación no Boletín Oficial da Provincia, único boletín oficial en que se publicará a convocatoria. Se o último día coincidise en sábado ou festivo, trasladarase ao primeiro día hábil seguinte.2.–As instalacións do Centro de Agricultura Ecolóxica de Vilasantar permanecerán abertas os primeiros cinco (5) días hábiles, agás sábados, seguintes á publicación do edicto en horario de 10 a 13 horas para o seu exame.3.–As proposicións poderán ser presentadas por correo, segundo as condicións que se estabelecen na cláusula 18 do prego de condicións administrativas.8.–Apertura de ofertas. A Mesa constituirase antes do remate do prazo dunha semana, a contar dende o seguinte día hábil a aquel en que finalice o prazo de presentación de proposicións e se recibiran todas as ofertas de conformidade co prazo outorgado na cláusula 18 deste prego para as ofertas enviadas por correo, salvo que coincidise en sábado, nese caso trasladaríase ao seguinte día hábil.9.–Gastos de publicidade. Os gastos correspondentes aos anuncios de licitación serán por conta do adxudicatario. En Vilasantar, a 2 de setembro de 2016. O alcalde Asdo.: Fernando Pérez Fernández